Dómar og úrskurðir Félagsdóms eftir heildarsamtökum launafólks og launagreiðanda Séu málsaðilar skoðaðir með hliðsjón af heildarsamtökum launafólks má sjá að í flestum tilvikum var ASÍ aðili að málum , eða í 37% tilfella . Stéttarfélög utan heildarsamtaka voru aðili að næstflestum málum , eða 27% . Í 17% tilvika var BHM málsaðili , BSRB var aðili að 15% mála og KÍ að 3% . Séu málsaðilar skoðaðir með hliðsjón af launagreiðendum má sjá að í flestum tilvikum var SA aðili að málum , eða í 42% tilvika . Íslenska ríkið var aðili að næstflestum málum , eða 35% . Sveitarfélög voru aðili að 15% mála og aðrir launagreiðendur að 8% þeirra .